open-index/open-wikipedia-markdown huggingface dataset:
Mount George Murray

**Mount George Murray** er eit hovudsakleg isdekt fjell med flat topp som ligg mellom toppen av Davisbreen og Harbordbreen i Prince Albert Mountains i Victoria Land i Antarktis. Det vart oppdaga av Discovery-ekspedisjonen, 1901–04, som namngav det etter George R.M. Murray ved British Museum under ekspdisjonen til Robert Falcon Scott.

## Kjelder

## Bakgrunnsstoff
Mount Gerlache

**Mount Gerlache** er eit markant fjell, 980 moh, som ligg i nordaustsida av Larsenbreen mellom Widowmaker Pass og Backstairs Passage-breen i Victoria Land i Antarktis. Det vart oppdaga av Discovery-ekspedisjonen, 1901–04, og kalla opp etter løytnant Adrien de Gerlache.

## Kjelder

## Bakgrunnsstoff
Gibraltar Peak

**Gibraltar Peak** er eit fjell 1&nbsp;nautisk mil søraust for Lavallee Peak i West Quartzite Range i Antarktis. Det vart namngjeve av den geologiske gruppa frå New Zealand, 1967–68, fordi det er forma som den kjende Rock of Gibraltar.

## Kjelder
Gibson Spur

**Gibson Spur** er ein høg fjellknaus like vest for munningen av Webb-breen i Victoria Land. Det vart namngjeve av Victoria University of Wellington Antarctic Expedition (VUWAE) (1959–60) etter G.W. Gibson, ein av geologane i gruppa.

## Kjelder

**Denne artikkelen bygger på «[[:en:Gibson Spur|Gibson Spur]]» frå ,  den 22. mars 2013.* 
*** oppgav desse kjeldene:*
Sverre Rotevatn

**Sverre Rotevatn** () er ein norsk, tidlegare kombinertløpar, fødd på Lillehammer, som var aktiv for Øystre Slidre IL frå 1998 til 2004. Han vart verdsmeister for Noreg i lagtevlinga under ski-VM 2001. Året etter fekk han sølvmedalje i noregsmeisterskapen på ski.

### Aktiv
Rotevatn deltok for Noreg i alle tre kombinert-øvingane under VM 2001 i Lahti. Han vart nummer 27 i normaløvinga, men fekk likevel plass på det norske laget som sidan vann gull i lagtevlinga. Saman med Kenneth Braaten, Bjarte Engen Vik og Kristian Hammer syrgde han for norsk siger, elleve sekundar før Austerrike.

På nyåret 2002 gjorde Rotevatn sin beste prestasjon i verdscupen i kombinert, då han vart nummer åtte i eit renn i Schonach. Under vinter-OL 2002 i Salt Lake City gjekk Rotevatn i mål til ein 13. plass, hans fremste plassering i internasjonale meisterskap. Han deltok også på det norske laget som vart nummer fem i lagtevlinga. Tidlegare i 2002-sesongen vann han i Høydalsmo si einaste NM-medalje, slått av Jan Rune Grave med 58 sekundar.

### Medaljar og besteplasseringar i noregsmeisterskap
*1999: Nr 8 på Raufoss
*2001: Nr 5 i Steinkjer
*2002: Sølvmedalje i Høydalsmo
*2003: Nr 7 i begge øvingane i Molde
*2004: Nr 4 på Bardufoss

## Kjelder

* *Sportsboken*, aktuelle årgangar
* 
*

## Bakgrunnsstoff
* 
*
Halldor Skard

**Halldor Skard** () er ein norsk tidlegare kombinertløpar  frå Oslo. Han var med på å vinne gull for Norge på 4&nbsp;x&nbsp;5&nbsp;km stafett under OL 1998 i Nagano. Skard har også to VM-medaljar i lagøvinga, gull i 1997 og sølv i 1995.

## Karriere
Skard vart juniorverdsmeister i kombinert i Vuokatti i 1992. Fyrst vinteren 1995 nådde han eit nivå som gjorde at han kunne måle seg mot dei dyktigaste kombinertrennarane i verda. I sine tre beste sesongar, 1995-97, hadde han fem pallplasseringar (1-2-2) i verdscuprenn. Framom tre landsmenn vann han i Steamboat Springs sin einaste siger i verdscupen i desember 1996.

Skard fekk i 1995 plass på det norske firemannslaget som tok sølvmedaljar under ski-VM i Thunder Bay. Under verdsmeisterskapen på ski i Trondheim i 1997 vart han nummer 13 i den individuelle kombinertøvinga, og gjekk fyrste etappen for Noregs gullmannskap i lagtevlinga: Bjarte Engen Vik, Knut Tore Apeland og Fred Børre Lundberg. Året etter starta Skard også fyrst i langrennsdelen då Noreg vann OL-gull for lag, då saman Kenneth Braaten og førnemnde Vik og Lundberg.

Han slutta som aktiv i 2000.

### Medaljar og besteplasseringar i noregsmeisterskap
*Ski-NM 1993: Nr 6 på Lillehammer
*Ski-NM 1994: Nr 8 i Vegårshei
*Ski-NM 1995: Nr 4 i Oslo
*Ski-NM 1996: Sølvmedalje i Stryn
*Ski-NM 1998: Nr 6 i Berkåk
*Ski-NM 1999: Nr 7 på Raufoss
*Ski-NM 2000: Bronsemedalje på Vang i Hedmark

## Kjelder
* *Sportsboken*, aktuelle årgangar

## Bakgrunnsstoff
*Halldor Skard i fis-ski.com
*Halldor Skard i olympedia.org
Ingrid Melfald Hafredal

**Ingrid Melfald Hafredal** () er ein norsk forfattar og journalist.

Hafredal har gått forfattarstudiet ved Høgskulen i Telemark og arbeider frilans som journalist. Ho har tidlegare mellom anna studert kultur og litteraturfag på Universitetet i Bergen, og arbeidd  som engelsklærar i Madrid. Ho debuterte som forfattar i 2013 med romanen *Omveier* på Forlaget Oktober.

## Bibliografi
* 2013 &ndash; *Omveier* &ndash; Roman
* 2017 &ndash; *Harehjerte* &ndash; Roman

## Referansar

## Bakgrunnsstoff
* Presentasjon av Ingrid Melfald Hafredal på nettstaden til Forlaget Oktober
Björn Kircheisen

**Björn Kircheisen** () er ein tysk kombinertløpar frå bygda Erlabrunn i delstaten Sachsen. Han var vunne fire individuelle VM-medaljar, to i sølv og to i bronse, samt åtte sølvmedaljar og ein bronsemedalje i ulike olympiadar og verdsmeisterskap i tida 2002-13. Kircheisen har vunne 20 renn i verdscupen i kombinert, og har to gongar vorte nummer tre, 2003 og 2006, i kampen om FIS sin kombinertpokal (verdscupen i kombinert).

## Aktiv
Kircheisen debuterte i verdscupen i finske Kuopio i slutten av november 2001. Her vart han nummer to bakom landsmannen Ronny Ackermann. Han deltok i vinterleikane i Salt Lake City og vart individuelt nummer fem i normaløvinga. I lagtevlinga tok han den fyrste av i alt hittil (pr 2013) åtte sølvmedaljar. Dagane 6.-8. desember 2002 vann Kircheisen rubbel og bit i tre strake tevlingar i Trondheim, hans tre fyrste sigrar i verdscupen.

Under ski-VM 2005 i Oberstdorf vann Kircheisen den fyrste individuelle medaljen i eit stort meisterskap. Fem mann var då med i sluttkampen om VM-gullet, Kircheisen hamna på sølvplassen, 1,4 sekund bakom verdsmeisteren Ronny Ackermann. Også i lagtevlinga fekk Kircheisen sølv.  

Kircheisen vann nye individuelle VM-medaljar både i 2007 (bronse), 2009 (sølv) og 2013 (bronse). I den sistnemnde meisterskapstevlinga var han ein av fire løparar som kjempa om VM-tittelen, men vart spurtslått av verdsmeister Jason Lamy-Chappuis med tre tidels sekund og austerrikaren Mario Stecher med ein tidels sekund.

### Individuelle medaljar og besteplasseringar i meisterskap
*OL 2002: Nr 5 i normaløvinga, nr 9 i sprint-tevlinga
*VM 2003: Nr 7 i normaløvinga
*VM 2005: Sølvmedalje i normaløvinga, nr 4 i sprint-tevling
*OL 2006: Nr 7 i begge øvingane
*VM 2007: Bronse i sprint-tevlinga, nr 7 i normaløvinga
*VM 2009: Sølvmedalje i normalbakke/10km
*OL 2010: Nr 20 i storbakke/10km
*VM 2013: Bronsemedalje i normalbakke/10km

### Medaljar i internasjonale meisterskap for lag
*OL 2002: Sølvmedalje i lagtevlinga
*VM 2003: Sølvmedalje i lagtevlinga
*VM 2005: Sølvmedalje i lagtevlinga
*OL 2006: Sølvmedalje i lagtevlinga
*VM 2007; Sølvmedalje i lagtevlinga
*VM 2009; Sølvmedalje i lagtevlinga
*OL 2010: Bronsemedalje i lagtevlinga
*VM 2011; Sølvmedalje i begge lagtevlingane

## Bakgrunnsstoff
*
Kjersti Wøien Håland

**Kjersti Wøien Håland** () er ein norsk forfattar frå Høyanger i Sogn og Fjordane.

Håland er utdanna manusforfattar ved Den norske filmskulen. Ho har også studert ved Westerdals Høyskole i Oslo, og vore teatersjef ved studentteateret Teater Neuf. Ho debuterte som forfattar med diktsamlinga *Kjersti er ein fiktiv person, helsing Kjersti* på Flamme Forlag i 2013.

Kjersti Wøien Håland vart nominert til Ungdommens Kritikerpris 2014-2015 for romanen *Dommedøgn*. 

Håland har skrive manus til NRK sin ungdomsserie «Lovleg». 

## Bibliografi
### Bøker
* 
* 
* 
* 
* 
* 
* 
* 
### I bøker - eit utval
* 
* 

## Kjelder
* Ungdommens Kritikerpris. (2014). *PM: Kjærligheten, livet og døden!*. Henta 14.11.2014 frå http://ungdommenskritikerpris.no/pm-kjaerligheten-livet-og-doden/

### Referansar

## Bakgrunnsstoff
* Intervju med Kjersti Wøien Håland hjå NRK Sogn og Fjordane
* Utgjevingar av Kjersti Wøien Håland i BIBSYS Ask
Robin Stjernberg

**Robin James Olof Stjernberg** () er ein svensk songar.

## Melodifestivalen 2013
I 2012 sendte Stjernberg inn songen «You» til Sveriges Television (SVT). Songen, som er skriven av Linnea Deb, Joy Deb, Joakim Harestad Haukaas og Stjernberg sjølv, vart vald ut av SVT til å delta i Melodifestivalen 2013, den svenske uttakinga til Eurovision Song Contest 2013 i Malmö i Sverige. Haukaas har tidlegare vunne Melodi Grand Prix Junior 2003 som ein del av duoen 2U og representerte Noreg i Junior Eurovision Song Contest 2003 der dei enda på 13. plass.

### Semifinale 4
Songen starta som nummer tre, etter «Must Be Love» av Lucia Piñera og før «Trivialitet» av Sylvia Vrethammar. Bidraget enda på tredjeplass og gjekk vidare til andresjansen.

### Andresjansen
Songen starta som nummer éin, før «Vi kommer aldrig att förlora» av Eric Gadd. Bidraget var mellom dei fire beste og enda opp i ein duell med «In and Out of Love» av Martin Rolinski. «You» fekk flest røystar og enda til slutt opp på andreplass. Bidraget gjekk vidare til finalen saman med «Begging» av Anton Ewald som vann andresjansen.

### Finalen
Songen starta som nummer ni, etter «Copacabanana» av Sean Banan og før «Tell the World I'm Here» av Ulrik Munther. Bidraget fekk til saman 166 poeng og vann av totalt 10 bidrag. Det var fyrste gong eit bidrag som hadde delteke i andresjansen vann Melodifestivalen. «You» vil vere det svenske bidraget i Eurovision Song Contest 2013 i Malmö i Sverige.

## Eurovision Song Contest 2013
Sidan Sverige er vertsland for Eurovision Song Contest 2013 var landet direktekvalifisert til finalen.

## Diskografi
### Album
* 2012: *[[My Versions]]*

### Singlar
* 2011: *[[All This Way]]*
* 2012: *[[Halo av Beyoncé|Halo]]*
* 2012: *[[On My Mind]]*
* 2012: *[[Scars]]*
* 2013: *[[You av Robin Stjernberg|You]]*

## Kjelder

## Bakgrunnsstoff
Klaus Röder

**Klaus Röder** (ofte stava Roeder) () er ein tysk musikar og musikklærar. 

Han studerte fiolin og piano, før han byrja å studere lydteknikk i 1968. Seinare byta han til deltidsstudiar i komposisjon og gitar ved Robert Schumann Hochschule i Düsseldorf, før han var ferdig utdanna i 1980 med diplom i elektronisk musikkomposisjon. 

Han var interessert i eksperimentell og avantgarde musikk og byrja å lage sine eigne instrument, i tillegg til å nytte synthesizerar og bandopptakarar for å manipulere lydar. 

I denne perioden spelte han gitar (nytta som lydutløysar for synthesizer) i frijazzgruppa Synthesis, og ei kort stund, i 1974, i electronicabandet Kraftwerk.

Sidan 1975 har han arbeidd med sitt eige elektroniske musikkstudio. 

## Bakgrunnsstoff
* Nettstad
Alenka Bratušek

**Alenka Bratušek** () er ein slovensk politikar som representerer Pozitivna Slovenija (PS). Ho var statsminister frå februar 2013 til september 2014, og var den fyrste kvinnelege statsministeren i Slovenia sidan sjølvstendet i 1991.

## Bakgrunn
Alenka Bratušek har ein mastergrad i administrasjon frå universitetet i Ljubljana. Etter studietida arbeidde ho i seks år som leiar for statsbudsjettdirektoratet ved det slovenske finansdepartementet. 

## Politisk karriere
Bratušek freista å koma inn på nasjonalforsamlinga for partiet Zares i 2008, men utan hell. Under valet i 2011 vart ho innvald som parlamentsmedlem som representant for Pozitivna Slovenija. Sidan dette valet har Bratušek vore formann for parliamentet sin budsjettskontrollkomitté. 

I 2013 vart Bratušek sett som midlertidig leiar for Pozitivna Slovenija etter at forgjengaren Zoran Janković trekte seg frå alle verv grunna ein rapport frå komitéen som arbeider mot korrupsjon i landet. Som følgje av den same rapporten vart koalisjonsregjeringa til Janez Janša (det slovenske demokratiske partiet), vist mistillit. Pozitivna Slovenija, Sosialdemokratane, Dei liberale og Pensjonistpartiet bestemte seg for å nytta Bratušek som ny statsministerkandidat. Den 27. februar fekk den politisk ukjende Alenka Bratušek i oppdrag å danna ny regjering i Slovenia i løpet av to veker. 

Regjeringa Bratušek stod klar etter ei avrøysting den 20. mars, der 52 av 90 folkerepresentantar røysta for den nye koalisjonsregjeringa. Regjeringa stod framfor store utfordringar grunna økonomiske vanskar i landet. 

## Privatliv
Alenka Bratušek er busett i Kranj  med sambuaren sin. Ho har ein son og ei dotter. 

## Kjelder


**Denne artikkelen bygger på «[[:en:Alenka Bratušek|Alenka Bratušek]]» frå ,  den 23. mars 2013.*  


## Bakgrunnsstoff

*
*
*
Laura Chinchilla

**Laura Chinchilla Miranda** () er ein costaricansk politikar som var president i Costa Rica frå 2010 til 2014. Ho representerte Partido de Liberación Nacional, same partiet som forgjengaren Óscar Arias Sánchez. Laura Chinchilla var den fyrste kvinnelege presidenten i landet nokonsinne.

## Politisk karriere

Far hennar jobba i mange år som riksrevisor i Costa Rica. Laura Chinchilla har studert ved Universitetet i Costa Rica og har ein mastergrad i offentleg politikk frå Georgetown University i Washington, D.C.

Etter fleire ulike verv, sat ho som visejustisminister frå 1994-1996 og minister for offentleg statstryggleik frå 1996-1998. Deretter var ho ein av to visepresidentar under Óscar Arias Sánchez frå 2006-2010. Ved valet i 2010 vedgjekk motstandaren Otton Solis nederlag då 44 % av røystene var talde av di Laura Chinchilla hadde fått 47 % av røystene, og han sjølv låg på andreplass med 23 %. Chinchilla trong over 40 % for å unngå omval.

Som politikar støttar Laura Chinchilla frihandel og er motstandar av abort. Ho har også eit konservativt synspunkt på homofile ekteskap, men har uttalt at ho ser behovet for å få på plass lovfesta homofile sambuarskap. I motsetnad til president Sanchez, vil ho ikkje skilja kyrkje og stat i det katolske Costa Rica. Dessutan har ho gjort det til eit mål å arbeida mot auka klimaendringar. Chinchilla kan nyta godt av at Sanchez losa landet trygt gjennom den globale finanskrisa, og har uttalt at ho vil halda fram i same økonomiske kurs som under Sanchez.

Populariteten til Laura Chinchilla sokk relativt kort tid etter valet. Ifølgje undersøkingar meiner kostarikanarane at ho ikkje gjer nok for å nedkjempa fattigdom, og fleire grupper har protestert for å få betringar i respektive jordbruket, helsesystemet og telefonnettverket. I ei undersøking frå 2010 omtalte 75 % at Chinchilla si regjering var «korrupt», og at 53 % hadde mistillit til måten ho administrerte på.

## Familieliv

Laura Chinchilla gifte seg fyrste gongen 22 år gamal, men dei skildest etter tre år. Ho flytte saman med ein spansk advokat på nittitalet, dei fekk ein son saman i 1996 før dei gifte seg i 2000.

## Kjelder
Birds av Anouk

**«Birds»** (engelsk for *Fuglar*) var det nederlandske bidraget i Eurovision Song Contest 2013 i Malmö i Sverige, framført på engelsk av Anouk. Songen er skriven av Tore Johansson, Martin Gjerstad og Anouk Teeuwe.

## Eurovision Song Contest 2013
17. oktober 2012 valde Televisie Radio Omroep Stichting (TROS) Anouk internt som representant for Nederland i Eurovision Song Contest 2013. Anouk valde sjølv «Birds» og presenterte songen på ei pressekonferanse 11. mars 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Nederland vart tildelt ein plass i den fyrste semifinalen 14. mai 2013 i Malmö Arena.

## Kjelder

*

**Denne artikkelen bygger på «[[:en:Birds (Anouk song)|Birds (Anouk song)]]» frå ,  den 23. mars 2013.*  

## Fotnotar
Sheikh Hasina

**Sheikh Hazina Wazed** () er ein bangladeshisk politikar som har vore statsminister i landet frå 1996 til 2001 og frå 2009 til 2024. Ho har vore leiaren av partiet Awami League sidan 1981. 

Sheikh Hasina Wazed er dotter til Muijibur Rahman, den første presidenten av Bangladesh. Ho deltok ei politikk frå 1960-talet, og var bodberar for faren då han sat fengsla mot slutten av tiåret.

I august 1975 blei foreldra og brørne hennar drepne under eit militærkupp. Hasina og syster hennar som var utanlands overlevde. I 1981 vende Sheikh Hasina tilbake til Bangladesh under general Hossain Mohammad Ershad. Ho danna ein opposisjon mot han, men var mykje av tida i fengsel eller husarrest.

Etter eit ultimatum stilt av Sheikh Hasina og det balngladeshiske folket trekte general Ershad seg tilbake i 1991. I det første valet etter militærdiktatura var det likevel rivalen hennar Khaleda Zia frå Bangladesh Nationalist Party (BNP) som blei vald til statsminister.

I 1996 vann Awami League og Sheikh Hasina valet og ho blei statsminister. I denne tida skreiv ho under ein fredsavtale med opprørsstyrkar i søraustlege Bangladesh og ein avtale om vassressursar med India.

I 2001 blei ho pressa til å gå av etter skuldingar om korrupsjon og misnøye med det nære (nokre sa underdanige) tilhøvet deira til India. Sheikh Hasina er seinare blitt skulda for både korrupsjon og drap. Ho sat fengsla i eit år fram til ho drog til USA i 2008 for medisinsk behandling. I 2009 blei ho vald til sin andre periode som statsminister. Ho sat fram til augusut 2024, då ho måtte gå av og rømma landet etter store demonstrasjonar.

Sheikh Hasina studerte ved Universitetet i Dhaka på 1960-talet. Ho gifta seg med M.A. Wazed Miah i 1968. 

## Kjelder

*Profile: Sheikh Hasina, bbc.co.uk
*Sheikh Hasina Wazed britannica.com
*H.E. Sheikha Hasina Wazed, themuslim500.com
*Sheikh Hasina Wazed , wisemuslimwomen.org
What If av Dina Garipova

**«What If»** (engelsk for *Kva om*) var det russiske bidraget i Eurovision Song Contest 2013 i Malmö i Sverige, framført på engelsk av Dina Garipova. Songen er skriven av Gabriel Alares, Joakim Björnberg og Leonid Gutkin.

## Eurovision Song Contest 2013
Pervyj Kanal valde «What If» og Garipova internt til å representere Russland i Eurovision Song Contest 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Russland vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer seks, etter Danmark med «Only Teardrops» av Emmelie de Forest og før Ukraina med «Gravity» av Zlata Ognevitsj.

## Kjelder

**Denne artikkelen bygger på «[[:en:What If (Dina Garipova song)|What If (Dina Garipova song)]]» frå ,  den 23. mars 2013.*  
*
Straight Into Love

**«Straight Into Love»** var det slovenske bidraget i Eurovision Song Contest 2013 i Malmö i Sverige, framført på engelsk av Hannah. Songen er skriven av Hannah Mancini, Gregor Zemljic, Erik Margan, Matija Rodic og Marko Primuzak.

## Eurovision Song Contest 2013
Hannah vart vald internt av Radiotelevizija Slovenija (RTS SLO) til å representere Slovenia i Eurovision Song Contest 2013 i Malmö i Sverige. 14. februar 2013 vart det annonsert at det slovenske bidraget vil vere «Straight Into Love». Slovenia deltok i den fyrste semifinalen 14. mai 2013 og enda på 16. plass og sisteplass med åtte poeng; fem frå Kroatia og tre frå Montenegro. Landet kvalifiserte seg dimed ikkje til finalen 18. mai 2013.

## Kjelder

## Fotnotar
Gravity av Zlata Ognevitsj

**«Gravity»** var det ukrainske bidraget i Eurovision Song Contest 2013 i Malmö i Sverige, framført på engelsk av Zlata Ognevitsj. Songen var skriven av Mikhail Nekrasov og Karen Kavaleryan.

## Evrobachennya 2013 - Natsionalyni vidbir
20 bidrag vart valde ut av Natsionalna Telekompaniya Ukrayiny (HTKY) til å delta i Evrobachennya 2013 - Natsionalyni vidbir, den ukrainske uttakinga til Eurovision Song Contest 2013. Mellom desse var «Gravity» av Zlata Ognevitsj.

Songen starta som nummer seks i finalen, etter «Delayu Shag» av Inesh og før «Saviour» av Duet Emotion. Bidraget fekk totalt 40 poeng, 50 frå fjernsynssjåarane og 20 frå juryen, og vann tevlinga. «Gravity» får dimed representere Ukraina i Eurovision Song Contest 2013.

## Eurovision Song Contest 2013

Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige var direktekvalifiserte til finalen må kvart land kvalifisere seg i éin av dei to semifinalane. Ukraina vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer sju, etter Russland med «What If» av Dina Garipova og før Nederland med «Birds» av Anouk.

## Kjelder

**Denne artikkelen bygger på «[[:en:Gravity (Zlata Ognevich song)|Gravity (Zlata Ognevich song)]]» frå ,  den 23. mars 2013.*  
 

## Fotnotar
An me thimáse

**«An me thimáse»** (gresk **«Αν με θυμάσαι»**, gresk for *Om du hugsar meg*) var det kypriotiske bidraget i Eurovision Song Contest 2013 i Malmö i Sverige, framført på gresk av Déspina Olymbíou. Songen er skriven av Andreas Giorgallis og Zenon Zindilis. 

## Eurovision Song Contest 2013

Déspina Olymbíou vart vald ut internt av Radiofonikó Ídrima Kýprou (RÍK) til å representere Kypros i Eurovision Song Contest 2013. 14. februar 2013 presenterte ho «An me thimáse» på fjernsynsprogrammet *[[Mazi sto RIK]]*. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige var direktekvalifiserte til finalen mått kvart land kvalifisere seg i éin av dei to semifinalane. Kypros vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer 14, etter Irland med «Only Love Survives» av Ryan Dolan og før Belgia med «Love Kills» av Roberto Bellarosa.

## Andre versjonar
* Déspina Olymbíou har gjeve ut ein spansk versjon kalla «Si me recuerdas».

## Kjelder

**Denne artikkelen bygger på «[[:en:An Me Thimase|An Me Thimase]]» frå ,  den 23. mars 2013.*  
 
*
S/2009 S 1

**S/2009 S 1** er ein av månane til Saturn, og ein gjetarmåne.

S/2009 S 1 vart oppdaga på eit einskildbilete teke 26. juli 2009 av Cassini-sonden. Han vart funnen av forskarar som såg den 36 km lange skuggen som han kasta på ringane til Saturn.

## Kjelder
* «S/2009 S 1: Overview»  - NASA Solar System Exploration
Only Love Survives

**«Only Love Survives»** (engelsk for *Berre kjærleik overlever*) er ein singel av Ryan Dolan. Songen er skriven av Wez Devine og Ryan Dolan.

## Eurovision
### The Late Late Show Eurosong 2013
22. februar 2013 deltok Ryan Dolan i The Late Late Show Eurosong 2013, den irske uttakinga til Eurovision Song Contest 2013 i Malmö i Sverige. Han framførte «Only Love Survives» på engelsk, som han skreiv saman med Wez Devine. Songen vart fyrst presentert på radioprogrammet *[[Mooney]]* på RTÉ Radio 1 7. februar 2013. Bidraget vann med 112 poeng.

### Eurovision Song Contest 2013

Som vinnar av The Late Late Show Eurosong 2013 fekk «Only Love Survives» representere Irland i Eurovision Song Contest 2013. Bidraget gjekk vidare frå den fyrste semifinalen, der det enda på åttandeplass med 54 poeng; sju frå Kypros, seks frå Russland og Storbritannia, fem frå Estland, Nederland og Litauen, fire frå Kviterussland og Belgia, tre frå Danmark, Ukraina og Sverige, to frå Kroatia og eitt frå Moldova. Hadde ein berre nytta telefonrøystar hadde bidraget enda på sjetteplass med ei rangering på 7,61 og hadde ein berre nytta juryrøystar hadde bidraget enda på tiandeplass med ei rangering på 9,26. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg til finalen der dei enda på 26. og sisteplass med fem poeng; to frå Sverige og Kypros og eitt frå Storbritannia. Hadde ein berre nytta telefonrøystar hadde bidraget 14. plass med ei rangering på 14,62 og hadde ein berre nytta juryrøystar hadde bidraget enda på 23. plass med ei rangering på 16,21. Dette var andre gong sidan 1990 at bidraget som starta sist i finalen òg enda på sisteplass.

På scena var òg to støttevokalistar; Leanne Moore og Alison Vard Miller, to dansarar som òg spelte bodhrán-tommar; Alan McGrath og Colm Farrell, og ein trommeslagar; Nick Bailey.

## Fotnotar

## Kjelder

*
Elin Grimstad

**Elin Grimstad** () er ein norsk animatør, forfattar og musikar frå Giske.

Grimstad er utdanna innan animasjonsfilm frå Bath Spa University og har gått barnebokforfattarutdanninga ved Norsk Barnebokinstitutt. Ho driv selskapet Grimfilm og har spelt i gruppene TinyToo og Je Suis Animal. Ho bokdebuterte i 2012 med biletboka *Månen som ville lyse som ei sol*.

## Bøker
* 2012 &ndash; *Månen som ville lyse som ei sol* &ndash; Biletbok

## Referansar

## Bakgrunnsstoff
* Om Elin Grimstad i imdb.com
* Elin Grimstad i discogs.com
* Utgjevingar av Elin Grimstad i BIBSYS Ask
Saturnmånen Aegaeon

**Aegaeon** er ein av månane til Saturn. Han har ein diameter på kring 0,5 km og går i bane kring Saturn inne i G-ringen.

Aegaeon vart oppdaga på bilete tekne av Cassini-sonden 15. august 2008.

## Kjelder
* «Aegaeon: Overview»  - NASA Solar System Exploration
Saturnmånen Methone

**Methone** er ein av månane til Saturn. Han har ein diameter på kring 3 km og går i bane mellom Mimas og Enceladus.

Methone vart oppdaga 1. juni 2004 av biletlaget bak Cassini-sonden.

## Kjelder
* «Methone: Overview»  - NASA Solar System Exploration
Saturnmånen Anthe

**Anthe** er ein av månane til Saturn. Han har ein diameter på kring 2 km og går i bane mellom Mimas og Enceladus.

Anthe vart oppdaga 30. mai 2007 av biletlaget bak Cassini-sonden, men ein gjennomgang av eldre Cassini-bilete fann månen so langt attende som til juni 2004.

## Kjelder
* «Anthe: Overview»  - NASA Solar System Exploration
O mie

**«O mie»** (rumensk for 'Tusen'), tidlegare **«A Million»** (engelsk for 'Ein million'), var det moldovske bidraget i Eurovision Song Contest 2013 i Malmö i Sverige. Songen var skriven av Pasha Parfeny og Iuliana Scutaru og vart framført på rumensk av Aliona Moon. 

## O melodie pentru Europa 2013
24 bidrag vart valt ut av TeleRadio Moldova (TRM) delt inn i to ulike semifinalar i O melodie pentru Europa 2013, den moldovske uttakinga til Eurovision Song Contest 2013. Aliona Moon fekk delta med den engelskspråklege songen «A Million».

### Semifinale 1
Songen starta som nummer åtte, etter «You'll Be Mine» av Vitalie Negruţă og før «Amadeus» av Ruslan Ţaranu. Bidraget enda på andreplass med 19 poeng, sju frå fjernsynssjåarane og 20 frå juryen, og gjekk vidare til finalen. 

### Finalen
Songen starta som nummer 14, etter «Codename Felice» av Felicia Dunaf. Bidraget fekk totalt 22 poeng, ti frå fjernsynssjåarane og tolv frå juryen, og vann tevlinga. På eit møte på hovudkontoret til TRM 18. mars 2013 vart det stadfesta at ein ville endre songteksten frå engelsk til rumensk. Den rumenske versjonen av songen fekk tittelen «O mie».
  
## Eurovision Song Contest 2013

Etter sigeren i O melodie pentru Europa 2013 vart det klårt at «O mie» av Aliona Moon ville representere Moldova i Eurovision Song Contest 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige var direktekvalifisert til finalen måtte kvart land kvalifisere seg i éin av dei to semifinalane. Moldova vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer tolv, etter Kviterussland med «Solayoh» av Alena Lanskaja og før Irland med «Only Love Survives» av Ryan Dolan.

## Kjelder

**Denne artikkelen bygger på «[[:en:O mie|O mie]]» frå ,  den 23. mars 2013.*  
 
* 

## Fotnotar
Igranka

**«Igranka»** (montenegrinsk for *Dans*) var det montenegrinske bidraget i Eurovision Song Contest 2013 i Malmö i Sverige, framført på montenegrinsk av Who See. Songen er skriven av Wikluh Sky og Who See.

## Eurovision Song Contest 2013
12. februar 2013 vart det kjend at «Igranka» ville representere Montenegro i Eurovision Song Contest 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Montenegro vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer ni, etter Nederland med «Birds» av Anouk og før Litauen med «Something» av Andrius Pojavis. Bidraget gjekk ikkje vidare til finalen.

## Kjelder

**Denne artikkelen bygger på «[[:en:Igranka|Igranka]]» frå ,  den 23. mars 2013.*  

*

## Fotnotar
Saturnmånen Ijiraq

**Ijiraq** er ein av månane til Saturn. Han er medlem av Den inuittiske gruppa, og er truleg eit objekt som har vorte fanga inn av Saturn. Ijiraq har ein snittradius på kring 6 km.

Ijiraq vart oppdaga 23. september 2000 av Brett J. Gladman, John J. Kavelaars, Jean-Marc Petit, Hans Scholl, Matthew J. Holman, Brian G. Marsden, Phillip D. Nicholson og Joseph A. Burns ved Canada-Frankrike-Hawaii-telskopet på Mauna Kea på Hawaii.

## Kjelder
* «Ijiraq: Overview»  - NASA Solar System Exploration
Saturnmånen Tarqeq

**Tarqeq** er ein av månane til Saturn. Han er medlem av Den inuittiske gruppa, og er truleg eit objekt som har vorte fanga inn av Saturn. Tarqeq har ein snittradius på kring 3,5 km.

Tarqeq vart oppdaga 16. januar 2007 av Scott S. Sheppard, David C. Jewitt og Jan T. Kleyna ved Subaru-teleskopet på Mauna Kea på Hawaii.

## Kjelder
* «Tarqeq: Overview»  - NASA Solar System Exploration
Siv Østrem Peersen

**Siv Østrem Peersen** () er ein norsk adjunkt og forfattar frå Førde.

Peersen debuterte som forfattar med ungdomsromanen *Ulvetone* på Samlaget i 2012. Ho er busett på Askøy.

## Bøker
* 2012 &ndash; *Ulvetone* &ndash; Ungdomsroman
### I bøker - eit utval
*
## Referansar

## Bakgrunnsstoff
* Utgjevingar av Siv Østrem Peersen i Oria.no
Ljubav je svuda

**«Ljubav je svuda»** (serbisk **«Љубав је свуда»**) er det serbiske bidraget i Eurovision Song Contest 2013 i Malmö i Sverige, framført på serbisk av Moje 3. Songen er skriven av Saša Milošević og Marina Tucaković.

## Beosong 2013
Moje 3 sendte inn «Ljubav je svuda» Radio-televizija Srbije (RTS) og songen vart vald ut som eit av 15 bidrag som fekk delta i Beosong 2013, den serbiske uttakinga til Eurovision Song Contest 2013.

### Semifinalen
Songen starta som nummer éin, før «Moja svetlosti» av Igor Terzija. Bidraget vann med 10 994 SMS-røystar og gjekk vidare til finalen saman med fire andre bidrag.

### Finalen
Songen starta som nummer fem, etter «Halo» av Marija Mihajlović. Bidraget vann med 25 959 SMS-røystar og får representere Serbia i Eurovision Song Contest 2013.

## Eurovision Song Contest 2013

I samband med at «Ljubav je svuda» vann Beosong 2013 får songen òg representere Serbia i Eurovision Song Contest 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Serbia vart tildelt ein plass i den fyrste semifinalen 14. mai 2013 i Malmö Arena.

### Semifinale 1
Songen starta som nummer 16, etter Belgia med «Love Kills» av Roberto Bellarosa.

## Kjelder

**Denne artikkelen bygger på «[[:en:Ljubav je svuda|Ljubav je svuda]]» frå ,  den 23. mars 2013.*  
*
Solveig Blindheim Bendixen

**Solveig Astrid Blindheim Bendixen** () er ein norsk forfattar og lærar frå Ålesund.

Bendixen er utdanna førskulelærar og cand.paed. Ho debuterte med barneboka *Teo i trøbbel* i 2011.

## Bøker
* 2011 &ndash; *Teo i trøbbel* &ndash; Barnebok 
* 2012 &ndash; *Teo tar sjansen* &ndash; Barnebok
* 2014 &ndash; *Tenk at det var Teo* &ndash; *Barnebok*
* 2015 &ndash; *Teo tøffar seg* &ndash; *Barnebok*

## Referansar
Samo shampioni

**«Samo shampioni»** (bulgarsk for *Berre vinnarar*) er det bulgarske bidraget i Eurovision Song Contest 2013 i Malmö i Sverige, framført på bulgarsk av Elitsa Todorova og Stoyan Yankoulov. Songen er skriven av Elitsa Todorova og Kristian Talev. 

## Nedelya x 3
10. februar 2013 annonserte Bŭlgarska natsionalna televiziya (BTN) at dei hadde valt Elitsa Todorova og Stoyan Yankoulov til å representere Bulgaria i Eurovision Song Contest 2013. Tre songar vart presenterte på fjernsynsprogrammet *[[Nedelya x 3]]* 17. februar 2013, og 3. mars 2013 vart songane sende direkte på fjernsyn slik at fjernsynssjåarane og ein jury kunne røyste fram ein vinnar som ville representere Bulgaria i Eurovision Song Contest 2013. 

### Finalen
Songen starta som nummer tre, etter «Kismet». Bidraget fekk tre poeng frå juryen og sju poeng frå fjernsynssjåarane, medan «Kismet» fekk sju poeng frå juryen og tre poeng frå fjernsynssjåarane. Båe songane fekk ti poeng, men «Kismet» vann av di songen hadde fått flest poeng av fjernsynssjåarane. 11. mars 2013 vart «Kismet» trekt attende og bytta ut med «Samo shampioni» av di rettane til songen braut med reglane i Eurovision Song Contest. 

## Eurovision Song Contest 2013

Av di «Kismet» vart trekt attende og «Samo shampioni» enda på andreplass i den bulgarske uttakinga til Eurovision Song Contest 2013 får songen representere Bulgaria. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Bulgaria vart tildelt ein plass i den andre semifinalen 16. mai 2013 i Malmö Arena.

### Semifinale 2
Songen starta som nummer sju, etter Malta med «Tomorrow» av Gianluca Bezzina og før Island med «Ég á líf» av Eythor Ingi.

## Kjelder

**Denne artikkelen bygger på «[[:en:Samo shampioni|Samo shampioni]]» frå ,  den 23. mars 2013.*  
----
* 

## Fotnotar
Kari Smeland

**Kari Smeland** () er ein norsk forfattar frå Kviteseid.

Smeland har ein bachelorgrad i historie og samfunnsvitskap og arbeider som bibliotekar i Oslo. Ho debuterte som forfattar med barneboka *Familien Kråkestrup og nyset i nabohuset* på Samlaget i 2012.

## Bøker
* 2012 &ndash; *Familien Kråkestrup og nyset i nabohuset* &ndash; Barnebok
* 2014 &ndash; *Sirkus Spetakkel* &ndash; Barnebok

## Referansar

## Bakgrunnsstoff
* Intervju i Vest-Telemark blad
* Utgjevingar av Kari Smeland i BIBSYS Ask
Michael Rother

**Michael Rother** () er ein tysk eksperimentell krautrock-musikar og komponist.

## Tidleg liv
Rother vart fødd i 1950 og gjekk på skule i München, Wilmslow (England), Karachi og Düsseldorf. Han budde òg i Pakistan tidleg i 1960-åra, der han vart eksponert for pakistansk musikk som skulle kome til å påverka hans eigen musikk seint i 1960- og tidleg i 19970-åra. Frå 1965 spelte Rother i bandet Spirits of Sound og frå dette bandet skulle andre medlemmar seinare starte Kraftwerk og Wunderbar.

## Musikkarriere

Rother spelar mange instruement (hovudsakleg gitar og klaverinstrument) og i tillegg til mange soloalbum frå 1977 og frametter, er han mest kjend for å ha starta den tyske gruppa Neu! med trommeslagar Klaus Dinger (fem album mellom 1971 og 1996), og for samarbeidet sitt med Hans-Joachim Roedelius og Dieter Moebius (kalla Cluster) under namnet Harmonia (to album, 1974 og 1975, og seinare studioinnspelingar i 1976 med Brian Eno).
Rother og Dinger spelte begge i ein kortvarig versjona av Kraftwerk i 1971, med Florian Schneider, ein periode då bandmedlemmet Ralf Hütter hadde slutta i bandet for ei stund. Denne varianten av bandet spelte på det tyske TV-showet *[[Beat Club]]*.

Frå seint i 1970-åra byrja Rother å gje ut plater under sitt eige namn: *[[Flammende Herzen]]* (1977), *[[Sterntaler]]* (1978) og *[[Katzenmusik]]* (1979), alle med trommer av Can-trommeslagaren Jaki Liebezeit. Seinare album var *[[Fernwärme]]* (1982), *[[Lust av Michael Rother|Lust]]* (1983), *[[Süssherz & Tiefenschärfe|Süssherz und Tiefenschärfe]]* (1985) og *[[Traumreisen]]* (1987). Rother fekk rettane til dsse utgjevingane seint i 1990-åra og gav dei alle ut på CD, alle med bonusspor. I 1996 gav han ut *[[Esperanza av Michael Rother|Esperanza]]* og det nyaste albumet hans er *[[Remember (The Great Adventure)]]* som kom i 2004.

1. juli 2007 vart Michael Rother med Red Hot Chili Peppers for ein live jam mot slutten av konserten deira i Hamburg. I lag spelte dei nesten i 25 minuttar føre 35&nbsp;000 menneske. I november 2007 turnerte han med Dieter Moebius (eit anna medlem av Harmonia) som *Rother & Moebius*. 27. november 2007 vart Harmonia samla for ein konsert i Berlin, der dei spelte i lag på scenen for første gong sidan 1976.

I 2010 spelte Rother fem konsertar i Europa med Sonic Youth-trommeslagar Steve Shelley og Tall Firs-gitarist Aaron Mullan (som spelte bass i trioen). Denne gruppa, kalla Hallogallo, spelte musikken til Neu! for første gongen på mange år. 

## Diskografi
;Studioalbum

;Samlealbum

### med Neu!

### med Harmonia

### med Hallogallo 2010
* «Blinkgürtel» (desember 2010, Vampire Blues)

## Kjelder
*ATP: Michael Rother

## Bakgrunnsstoff
*Offisell nettstad 
*"Michael Rother Comes to Hoboken" *Paris Review Daily* essay, August 2010
Fernando Abrantes

**Fernando Abrantes** er ein plateprodusent og musikar frå Portugal.

Han var tidlegare medlem av konsertbandet til Kraftwerk frå Tyskland. Fernando vart med gruppa på konsertane deira i 1991 kort tid etter at den elektroniske perkusjonisten og låtskrivaren Karl Bartos slutta i bandet. Som erstattaren til Bartos, spelte Abrantes på den første delen av *[[The Mix]]* i Europa i 1991. Ein kan òg sjå han i form av ein robot på promobilete frå denne perioden, i tillegg til musikkvideoen for ein oppdatert versjon av «The Robots», same året. Abrantes slutta i gruppa kort tid etter og vart erstatta av lydteknikaren i Kling Klang studio, Henning Schmitz, som framleis er med i bandet. 

## Kjelder

**Denne artikkelen bygger på «[[:en:Fernando Abrantes|Fernando Abrantes]]» frå ,  den 23. mars 2013.* 
*** oppgav desse kjeldene:*
Emil Schult

**Emil Schult** () er ein tysk målar, diktar og musikar. 

Han er mest kjend for samarbeidet sitt med electronicabandet Kraftwerk. Han har laga dei fleste plateomslaga deira sidan 1974. Han skreiv òg tekstar til fleire kjende Kraftwerk-songar. 

## Bakgrunnsstoff
*
*Transhuman Art Critics
Saturnmånen Greip

**Greip** er ein av månane til Saturn. Han er medlem av Den norrøne gruppa, og er truleg eit objekt som har vorte fanga inn av Saturn. Greip har ein snittradius på kring 3 km.

Greip vart oppdaga 6. mars 2006 av Scott S. Sheppard, David C. Jewitt og Jan T. Kleyna med Subaru-teleskopet på Mauna Kea på Hawaii.

## Kjelder
* «Greip: Overview»  - NASA Solar System Exploration
Marry Me av Krista Siegfrids

**«Marry Me»** (engelsk for *Gift deg med meg*) var det finske bidraget i Eurovision Song Contest 2013 i Malmö i Sverige, framført på engelsk av Krista Siegfrids. Songen er skriven av Krista Siegfrieds, Erik Nyholm, Kristofer Karlsson og Jessika Lundström.

## Uuden Musiikin Kilpailu 2013
Krista Siegfrids sendte inn den engelskspråklege songen «Marry Me» til Yleisradio (Yle) og vart vald ut til å delta i Uuden Musiikin Kilpailu 2013, den finske uttakinga til Eurovision Song Contest 2013. Bidraget gjekk vidare frå den andre kvartfinalen til finalen og vann. «Marry Me» vart då vald til å representere Finland.

## Eurovision Song Contest 2013
Finland deltok i den andre semifinalen 16. mai 2013 og enda på niandeplass med 64 poeng; åtte frå Latvia, Noreg og Spania, sju frå San Marino, Island og Frankrike, fem frå Ungarn, tre frå Aserbajdsjan, Romania og Tyskland, to frå Sveits og eitt frå Malta, Israel og Albania. Landet kvalifiserte seg dimed til finalen 18. mai 2013 der dei enda på 24. plass med 13 poeng; fire frå Israel, tre frå Frankrike og San Marino, to frå Danmark og eitt frå Tyskland. På slutten av fremføringa i semifinalen og finalen kyssa Siegfrids ein av dei kvinnelege støttevokalistene på scena. Kysset var ein del av showet og meininga med kysset var å oppfordre Finland til å legalisere homofile giftarmål. Ifylgje Jon Ola Sand hadde Tyrkia stadfesta i november 2012 at dei ikkje ville delta i tevlinga. Kringkastaren hadde lova å syne både semifinalane og finalen, men då det vart klårt at Siegfrids villa kysse ei kvinne på scena valde dei å ikkje kringkaste tevlinga.

## Kjelder

**Denne artikkelen bygger på «[[:en:Marry Me (Krista Siegfrids song)|Marry Me (Krista Siegfrids song)]]» frå ,  den 24. mars 2013.*  

* 

## Fotnotar
Ég á líf

**«Ég á líf»** var det islandske bidraget i Eurovision Song Contest 2013 i Malmö i Sverige, framført på islandsk av Eythor Ingi. Songen var skriven av Örlygur Smári og Pétur Örn Gudmundsson.

## Söngvakeppnin 2013
Eyþór Ingi Gunnlaugsson sende inn «Ég á líf» til Ríkisútvarpið (RÚV) og vart vald ut til å delta i Söngvakeppnin 2013, den islandske uttakinga til Eurovision Song Contest 2013. For å delta i finalen måtte kvart bidrag kvalifisere seg éin av dei to semifinalane.

### Semifinale 1
Songen starta som nummer fem, etter «Sá sem lætur hjartað ráða för» av Edda Viðarsdóttir og før «Meðal andanna» av Birgitta Haukdal. Bidraget gjekk vidare til finalen.

### Finalen
Songen starta som nummer tre, etter «Lífið snýst» av Svavar Knútur Kristinsson og Hreindís Ylva Garðarsdóttir Hólm og før «Meðal andanna» av Birgitta Haukdal. Bidraget gjekk vidare til superfinalen og vann. «Ég á líf» vil dimed representere Island i Eurovision Song Contest 2013.

## Eurovision Song Contest 2013
Etter sigeren i Söngvakeppnin 2013 vart det klårt at «Ég á líf» vil representere Island i Eurovision Song Contest 2013. Det vert det fyrste bidraget sidan 1997 som vert framført på islandsk. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Island vart tildelt ein plass i den andre semifinalen 16. mai 2013 i Malmö Arena.

### Semifinale 2
Songen starta som nummer åtte, etter Bulgaria med «Samo shampioni» av Elitsa Todorova og Stoyan Yankulov og før Hellas med «Alcohol Is Free» av Koza Mostra og Agáthonas Iakovídis. Bidraget gjekk vidare til finalen.

## Kjelder

**Denne artikkelen bygger på «[[:en:Ég á líf|Ég á líf]]» frå ,  den 24. mars 2013.*  
*
Hanne Bramness

**Hanne Bramness** () er ein norsk lyrikar, gjendiktar og forlagsredaktør.

Ho debuterte med diktsamlinga *Korrespondanse* på Gyldendal Norsk Forlag i 1983.

Hanne Bramness er gift med forfattaren Lars Amund Vaage og dei bur på Sunde i Sunnhordland. Dei har tidlegare budd i Hølen i Akershus. Ho driv Nordsjøforlaget, eit forlag som gjev ut bøker med omsett poesi frå diktarar frå landa kring Nordsjøen.

## Bøker
* 1983 &ndash; *Korrespondanse* &ndash; Diktsamling
* 1986 &ndash; *I sin tid* &ndash; Diktsamling
* 1992 &ndash; *Nattens kontinent* &ndash; Diktsamling
* 1996 &ndash; *Revolusjonselegier* &ndash; Diktsamling
* 1999 &ndash; *Kysset* &ndash; Dikt for ungdom
* 2001 &ndash; *Trollmåne* &ndash; Diktsamling
* 2002 &ndash; *Regnet i Buenos Aires* &ndash; Diktsamling
* 2003 &ndash; *Lynettes reise* &ndash; Barnebok
* 2006 &ndash; *Salt på øyet* &ndash; Diktsamling
* 2008 &ndash; *Det står ulver i din drøm* &ndash; Dikt i utval
* 2010 &ndash; *Uten film i kameraet* &ndash; Diktsamling
* 2012 &ndash; *Solfinger* &ndash; Dikt for born
* 2013 &ndash; *Dikt i utvalg. 1983-2010* 

## Referansar

## Bakgrunnsstoff
* Bøker av Hanne Bramness digitalisert hjå Nasjonalbiblioteket
* Utgjevingar av Hanne Bramness i BIBSYS Ask
Plutomånen Kerberos

**Kerberos** (tidleg etter oppdaginga ofte kalla **P4**)  er ein av månane til dvergplaneten Pluto. Han vart oppdaga på eit Hubble-bilete teke 28. juni 2011 av eit større lag leitt av Mark Showalter.

Kerberos har ein storleik på kring  (lengste og stuttaste dimensjonane). Han er namnsett etter hunden Kerberos i gresk mytologi

## Kjelder
* ''Kerberos: Overview''  - NASA Solar System Exploration
Here We Go av PeR

**«Here We Go»** var det latviske bidraget i Eurovision Song Contest 2013 i Malmö i Sverige, framført på engelsk av PeR. Songen er skriven av Ralds Eilands og Arturas Burke.

## Dziesma 2013
PeR sendte inn «Here We Go» og «Sad Trumpet» til Latvijas Televīzija (LTV) og båe songane vart valde ut til å delta i Dziesma 2013, den latviske uttakinga til Eurovision Song Contest 2013. For å delta i finalen måtte kvart bidrag kvalifisere seg i ein av dei to semifinalane. «Sad Trumpet» gjekk til finalen frå den fyrste semifinalen, men enda til slutt på tiandeplass.

### Semifinale 2
Songen starta som nummer fire, etter «I Am Who I Am» av Marta Ritova og før «Fool In Love» av Dāvids Kalandija og Dināra. Bidraget enda på tredjeplass med fire poeng, ett poeng frå juryen og tre poeng frå fjernsynssjåarane, og gjekk vidare til finalen.

### Finalen
Songen starta som nummer tolv, etter «Upside Down» av Sabīne Berezina. Bidraget vann med to poeng, eitt poeng frå juryen og eitt poeng frå fjernsynssjåarane, og gjekk vidare til superfinalen. Der vart songen framført som nummer to, etter «I Am Who I Am» av Marta Ritova og før «I Need A Hero» av Samanta Tīna. «Here We Go» fekk to poeng, eitt poeng frå juryen og eitt poeng frå fjernsynssjåarane, og vann. Songen vil dimed representere Latvia i Eurovision Song Contest 2013.

## Eurovision Song Contest 2013

Då «Here We Go» vann Dziesma 2013 vart det klårt at songen vil representere Latvia i Eurovision Song Contest 2013. Sidan berre Frankrike, Italia, Storbritannia, Spania, Tyskland, kalla dei fem store, og vertslandet Sverige er direktekvalifisert til finalen må kvart land kvalifisere seg i éin av dei to semifinalane. Latvia vart tildelt ein plass i den andre semifinalen 16. mai 2013 i Malmö Arena.

### Semifinale 2
Songen vil starte som nummer éin, før San Marino med «Crisalide (Vola)» av Valentina Monetta.

## Kjelder


**Denne artikkelen bygger på «[[:en:Here We Go (PeR song)|Here We Go (PeR song)]]» frå ,  den 24. mars 2013.*  
 
*
Plutomånen Styx

**Styx** (tidleg etter oppdaginga ofte kalla **P5**) er ein av månane til dvergplaneten Pluto. Han vart oppdaga 26. juni 2012 av eit større lag leitt av Mark Showalter som brukte romteleskopet Hubble.

Basert på bilete frå New Horizons-sonden er månen estimert til å ha ein storleik på , og ein reknar med at han truleg har ei ljos og isete yte til liks med Nix og Hydra.

Styx er namnsett etter elva Styx i gresk mytologi.

## Kjelder
* ''Styx: Overview''  - NASA Solar System Exploration
Kedvesem

**«Kedvesem»**, kjend som **«Kedvesem (Zoohacker Remix)»** i samband med Eurovision Song Contest, var det ungarske bidraget i Eurovision Song Contest 2013 i Malmö i Sverige, framført på ungarsk av ByeAlex. Songen er skriven av Alex Márta og Zoltán Palásti Kovács.

## A Dal 2013
ByeAlex sendte inn den ungarskspråklege songen «Kedvesem» til Médiaszolgáltatás-támogató és Vagyonkezelő Alap (MTVA) og vart vald ut til å delta i A Dal 2013, den ungarske uttakinga til Eurovision Song Contest 2013. Bidraget deltok i den andre kvartfinalen, gjekk vidare til den andre semifinalen og gjekk til slutt vidare til finalen. I finalen vann bidraget telefonrøystinga og fekk representere Ungarn.

## Eurovision Song Contest 2013
I Eurovision Song Contest 2013 i Malmö i Sverige deltok Ungarn med ein remiks av songen med tittelen «Kedvesem (Zoohacker Remix)». Saman med Mónika Hoffmann hadde ein òg skrive eit refreng på svensk, men fekk ikkje framføre dette i tevlinga av di tidsfristen gjekk ut før den nye teksten var klår. Ungarn deltok i den andre semifinalen 16. mai 2013 og enda på åttandeplass med 66 poeng; tolv frå Sveits, ti frå Tyskland, åtte frå Finland, sju frå Albania, seks frå Belgia og Romania, fire frå San Marino, tre frå Israel, Georgia og Frankrike og to frå Latvia og Noreg. Hadde ein berre nytta telefonrøystar hadde bidraget åttandeplass med ei rangering på 8,39 og hadde ein berre nytta juryrøystar hadde bidraget enda på ellevteplass med ei rangering på 8,55. Desse resultata gjeld berre om berre juryane og berre fjernsynssjåarane i alle deltakarlanda hadde røysta, men resultata er likevel upresist av di det ikkje er offentleggjort kor mange røyster kvart land fekk frå juryen og sjåarane. Landet kvalifiserte seg dimed til finalen 18. mai 2013 der dei enda på tiandeplass med 84 poeng; tolv frå Tyskland, ti frå Finland og Sveits, åtte frå Albania, sju frå Nederland, seks frå San Marino og Bulgaria, fem frå Litauen, fire frå Estland og Kroatia, tre frå Sverige og Italia og to frå Hellas, Noreg og Serbia. Hadde ein berre nytta telefonrøystar hadde bidraget åttandeplass med ei rangering på 8,19 og hadde ein berre nytta juryrøystar hadde bidraget enda på 21. plass med ei rangering på 15,59. Dette var den tredje beste plasseringa til eit ungarsk bidrag og Kedvesem vart dimed eit av dei mest suksessfulle ungarske bidraga fram til 2013.

## Andre versjonar
* «Kedvesem (Zoohacker Remix)», Eurovisionversjon
* «Kedvesem (Zoohacker Remix)», svensk refreng
* «One For Me», engelsk versjon

## Listeplasseringar

## Kjelder

**Denne artikkelen bygger på «[[:en:Kedvesem|Kedvesem]]» frå ,  den 24. mars 2013.*  

* 

## Fotnotar